Source: https://www.minv.sk/?informacie-odboru-obrany-statu-BB&subor=317621
Timestamp: 2020-01-27 01:22:19+00:00
Document Index: 13001418

Matched Legal Cases: ['§ 4', '§ 20', '§ 20', '§ 13', '§ 14', '§ 8']

Informácie odboru obrany štátu, Ministerstvo vnútra SR - Miestna štátna správa
Okresné úrady / BANSKOBYSTRICKÝ KRAJ / Banská Bystrica / Odbor obrany štátu
Informácie odboru obrany štátu
Na základe uznesenia vlády SR č.45/2018 a organizačným opatrením ministra vnútra SR č.7/2018 vzniká dňom 1.9.2018 odbor obrany štátu
Od 1.1.2013 na základe zákona č. 345/2012 Z. z (PDF, 429 kB) bola Územná vojenská správa Banská Bystrica zrušená, jej právomoci prevzal Obvodný úrad Banská Bystrica, odbor civilnej ochrany a krízového riadenia, oddelenie obrany štátu.
Kamenský Filip, Ing.
Vedúci odboru obrany štátu
048/4306 380
Dědičová Tatiana
048/4306 382
Krnáčová Oľga
048/ 4306 386
Horváthová Jana, Ing.
048/ 4306 387
Ďuričová Viera
048/4306 381
Hrablayová Monika, Mgr.
048/4306 385
Vyhlásenie o odopretí výkonu mimoriadnej služby
V súlade s § 4 ods. 4 zákona č. 569/2005 Z. z. o alternatívnej službe v čase vojny, vojnového stavu je potrebné vo Vyhlásení o odopretí výkonu mimoriadnej služby mať úradne osvedčený podpis.
Občania, ktorí podali Vyhlásenie o odopretí výkonu mimoriadnej služby v minulom alebo predošlých rokoch, nemusia prekladať každoročne nové vyhlásenie. Podané Vyhlásenie, o ktorom bolo rozhodnuté bude mať platnosť po celú dobu ich brannej povinnosti (55 rokov fyzického veku).
V prípade nejasností k podávaniu „Vyhlásení o odopretí výkonu mimoriadnej služby, prosím kontaktujte zamestnancov odboru obrany štátu Okresného úradu Banská Bystrica.
Žiadosť o potvrdenie dĺžky základnej vojenskej služby (RTF, 36 kB)
Vyhlásenie o odopretí výkonu mimoriadnej služby (RTF, 35 kB)
Žiadosť o dobrovoľné prevzatie brannej povinosti (RTF, 39 kB)
Žiadosť o výpis z evidencie (RTF, 33 kB)
Späťvzatie vyhlásenia - vzor (RTF, 34 kB)
Záujemcovia o dobrovoľnú vojenskú prípravu (v zmysle zákona č. 378/2015 Z. z. o dobrovoľnej vojenskej príprave a o zmene a doplnení niektorých zákonov v znení neskorších predpisov) nájdu bližšie informácie na stránke Ministerstva obrany Slovenskej republiky www.mosr.sk, v podzáložke Pridaj sa k nám alebo na stránke www.regrutacia.sk.
Záujemcovia môžu zároveň kontaktovať Regrutačnú skupinu Banská Bystrica Personálneho úradu OS SR:
Personálny úrad OS SR, Regrutačná skupina Banská Bystrica, Československej armády 7, 974 01 Banská Bystrica
PPS 700, ČSA 1182, 962 31 Sliač
rsk.bb@mil.sk,
0960 412 777, 0960 412 779, 0960 412 147
Informácie o možnostiach zaradenia vojaka v zálohe do aktívnych záloh (v zmysle zákona č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov) nájdu záujemcovia na stránke Ministerstva obrany Slovenskej republiky www.mosr.sk, v podzáložke Pridaj sa k nám alebona stránke www.regrutacia.sk.
Prehľad činností odboru obrany štátu
ODBOR Obrany štátu k 1.9.2018
Podľa zákona č. 319/2002 Z. z. o obrane Slovenskej republiky v znení neskorších predpisov zabezpečuje výkon štátnej správy na úseku obrany štátu a to najmä:
vedie evidenciu registrovaných občanov a občanov zaradených do záloh ozbrojených síl pre potreby ozbrojených síl, poskytuje im informácie a výpisy z tejto evidencie, povoláva ich na výkon mimoriadnej služby,
pripravuje, zabezpečuje a vykonáva mobilizáciu ozbrojených síl; vedie dokumentáciu na prípravu, zabezpečenie a vykonanie doplnenia ozbrojených síl alebo mobilizácie ozbrojených síl a na zabezpečenie výkonu alternatívnej služby a podieľa sa na spracovaní krízového plánu okresného úradu v sídle kraja za oblasť obrany štátu,
realizuje oslobodenie občanov od výkonu mimoriadnej služby a alternatívnej služby,
vedie dokumentáciu občanov povinných vykonať alternatívnu službu namiesto mimoriadnej služby, poskytuje im informácie a výpisy z tejto dokumentácie a povoláva ich na výkon alternatívnej služby,
vedie evidenciu občanov, ktorí vykonali štátnu službu profesionálnych vojakov
v ozbrojených silách, po zániku ich brannej povinnosti a poskytuje im informácie a výpisy z tejto evidencie,
vykonáva v spolupráci s okresným úradom v územnom obvode kraja a obcou výber nehnuteľností a vecných prostriedkov potrebných na zabezpečenie obrany štátu a vedie ich evidenciu a evidenciu právnických osôb, fyzických osôb oprávnených na podnikanie
a fyzických osôb, ktoré majú k vecným prostriedkom a nehnuteľnostiam vlastnícke právo, právo správy, sú ich oprávnenými držiteľmi alebo k nim majú iné obdobné užívacie práva,
predkladá podklady na rozhodnutie okresného úradu v územnom obvode kraja o uložení povinnosti poskytnúť vecné prostriedky a nehnuteľnosti potrebné v čase vojny alebo vojnového stavu na plnenie úloh potrebných na obranu štátu právnickými osobami, fyzickými osobami oprávnenými na podnikanie a fyzickými osobami,
na základe podkladov od obcí vedie evidenciu právnických osôb, fyzických osôb oprávnených na podnikanie a fyzických osôb, ktorým sa môže v čase vojny alebo vojnového stavu uložiť povinnosť poskytnúť ubytovanie príslušníkom ozbrojených síl, ozbrojených zborov, Hasičského a záchranného zboru a osobám, ktoré plnia úlohy hospodárskej mobilizácie; návrhy na uloženie tejto povinnosti predkladá okresnému úradu v územnom obvode kraja,
poskytuje služobnému úradu na účely plnenia úloh personálneho doplňovania ozbrojených síl údaje uvedené v zákone č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov o občanoch, ktorým vznikla branná povinnosť,
navrhuje okresnému úradu v územnom obvode kraja fyzické osoby, ktorým môže byť
v čase vojny alebo vojnového stavu uložená pracovná povinnosť,
podieľa sa na plnení opatrení pri príprave obrany štátu najmä v oblasti brannej výchovy obyvateľstva a podpory činnosti vojenských záujmových združení,
s orgánmi miestnej štátnej správy, obcami, vyššími územnými celkami, právnickými osobami, fyzickými osobami oprávnenými na podnikanie a fyzickými osobami pri plnení úloh podľa zákona č. 319/2002 Z. z. o obrane Slovenskej republiky v znení neskorších predpisov,
s okresnými úradmi v územnom obvode kraja pri výkone kontroly plnenia úloh podľa zákona č. 319/2002 Z. z. o obrane Slovenskej republiky v znení neskorších predpisov, a pri usmerňovaní obcí pri plnení úloh potrebných na obranu štátu,
s útvarmi a zariadeniami ozbrojených síl pri plnení úloh podľa zákona č. 319/2002 Z. z. o obrane Slovenskej republiky v znení neskorších predpisov,
prejednáva v prvom stupni priestupky a správne delikty, ukladá pokuty za priestupky
a správne delikty podľa § 20 a § 20a zákona č. 570/2005 Z. z. o brannej povinnosti
a o zmene a doplnení niektorých zákonov v znení neskorších a podľa § 13 a § 14 zákona
č. 569/2005 Z. z. o alternatívnej službe v čase vojny a vojnového stavu v znení neskorších predpisov; uložené pokuty zadáva do informačného systému,
predkladá Ministerstvu obrany Slovenskej republiky podklady na priznanie vojenskej hodnosti občanom, ktorí skončili služobný pomer,
prijíma opatrenia a ukladá úlohy potrebné na obranu štátu okresným úradom v územnom obvode kraja a kontroluje plnenie týchto úloh,
koordinuje v spolupráci s vyšším územným celkom prípravu a zabezpečenie plnenia úloh potrebných na obranu štátu, ktoré uskutočňujú okresné úrady v územnom obvode kraja
a obce.
Podľa zákona č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov
rozhoduje o žiadosti na dobrovoľné prevzatie brannej povinnosti občanom, ktorým nevznikla branná povinnosť, a ktorí majú trvalý pobyt na území Slovenskej republiky,
rozhoduje o odložení nástupu odvedených registrovaných občanov a vojakov v zálohe na výkon mimoriadnej služby,
spolupracuje s vojenskými útvarmi pri zaraďovaní vojakov v zálohe do aktívnych záloh, pri nástupe vojakov v zálohe zaradených do aktívnych záloh (ďalej len vojak v aktívnej zálohe“) na pravidelné cvičenie a pri skončení pravidelného cvičenia, pri nástupe vojakov v aktívnej zálohe na plnenie úloh ozbrojených síl a pri skončení plnenia úloh ozbrojených síl,
na základe rozhodnutia vlády Slovenskej republiky povoláva vojakov v aktívnej zálohe na plnenie úloh ozbrojených síl pri riešení mimoriadnej udalosti,
vypracúva podklady na úhradu finančnej náhrady na mzdu lekára, sestry a laboranta určených samosprávnym krajom na zabezpečenie odvodu alebo prieskumu zdravotnej spôsobilosti, na cestovné výdavky, stravné a ubytovanie uvedených osôb a postupuje ich centru podpory na uhradenie,
vypracúva podklady na úhradu finančnej náhrady občanom v súvislosti s plnením brannej povinnosti alebo na lekárske vyšetrenie a postupuje ich centru podpory na uhradenie,
na plnenie úloh súvisiacich s výkonom mimoriadnej služby poskytuje vojenským útvarom zákonom určené údaje o občanoch,
na plnenie úloh súvisiacich s riadením prípravy a povolania vojakov v zálohe na výkon mimoriadnej služby poskytuje Ministerstvu obrany Slovenskej republiky zákonom určené údaje o občanoch.
Podľa zákona č. 569/2005 Z. z. o alternatívnej službe v čase vojny a vojnového stavu v znení neskorších predpisov
na základe podaných vyhlásení o odopretí výkonu mimoriadnej služby rozhoduje o zaradení občanov do dokumentácie evidovaných občanov,
na základe späť vzatí vyhlásení o odopretí výkonu mimoriadnej služby rozhoduje o vyradení občanov z dokumentácie evidovaných občanov,
vedie evidenciu zamestnávateľov žiadajúcich o pridelenie evidovaných občanov na výkon alternatívnej služby,
rozhoduje o odložení nástupu evidovaných občanov na výkon alternatívnej služby,
rozhoduje o preradení evidovaných občanov na výkon alternatívnej služby k inému zamestnávateľovi,
na základe nariadenia prezidenta Slovenskej republiky alebo na základe svojho rozhodnutia prepúšťa evidovaných občanov z výkonu alternatívnej služby,
kontroluje v čase vojny a vojnového stavu u zamestnávateľov na miestach výkonu alternatívnej služby plnenie povinnosti vyplývajúcich zo zákona,
vypracúva podklady na úhradu finančnej náhrady pre zamestnávateľa podľa § 8 ods. 6 zákona a postupuje ich centru podpory na uhradenie.
Podľa zákona č. 321/2002 Z. z. o ozbrojených silách Slovenskej republiky v znení neskorších predpisov zabezpečuje uverejnenie mobilizačných oznámení v obciach.
Na úseku ochrany utajovaných skutočností
Bezpečnostný správca plní úlohy v rámci svojej pôsobnosti podľa zákona č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov a podľa nariadenia Ministerstva vnútra Slovenskej republiky o ochrane utajovaných skutočností
Dokumentácia obce, mestá na úseku obrany štátu 2020, zverejnené 18.12.2019 (836,2 kB)
Hlavné úlohy na úseku obrany štátu pre rok 2020, zverejnené 18.12.2019 (183,3 kB)